Den Vest-Sjællandske Avis, 1834-12-02
Der skrives fra London under 21de November at det Brittiske Rige befinder sig vist nok i dette Øieblik i en betænkelig Krisis, hvoraf de enkelte Symptomer begynde efterhaanden at yttre sig. Dog er den offentlige Rolighed ikke bleven forstyrret, og nogle Forsøg af dette Slags have været frugteslose. Der ere opslagne Placater i London, af det Jndhold: leve Durham, ned med Wellington, ned med Dronningen, Kongen selv blev, da han for nogle Dage siden kjørte ud, modtaget af Pøbelen med Hyssen. Alle saadanne Demonstrationer, selv om de vare langt mere alvorlige, kunne i dette Rige, som er rykket saa vidt frem i sin politiske Uddannelse ikke betyde stort, og den offentlige Opmærksomhed er derfor alene spænd paa de Folkeforsamlinger og Valg, som forventes, dersom ikke Hertugen af Wellington vil hellere prove sin Lykke med det nærværende Parlament. (Dette troer man nu, Parlamentet er blevet prorogeret til den 18de December). Lord Mayor, som er en ivrig Tory, har vægret sig at holde en Forsamling med Hensyn til Minister=Forandringen. Man bebreider ham, at han har brudt sit Løfte, ikke at ville modsætte sig nogen Folkeforsamling. J Kirkesognene Mary le Bone, St. Mathew, Clerkenwell, St. George, Hackney ere mange Reformere komne sammen og have besluttet at overlevere Adresser til Kongen om at beskytte Reformerne i Staten og i Kirken, dog forekom ikke i dem nogen fiendtlig Yttring mod Hertugen af Wellington. Man troer at Lord Brougham staaer i Baggrunden ved disse Optøier, da han føler sig omfindtligt krænket og vil optræde i den fiendtligste Opposition imod Hoffet og Ministeriet; fordi han er trængt med Magt ud af sin Post, som han bestræbte sig for at beholde. Man siger, at han og Lord Durham vilde nu udsone sig med hinanden. Denne har paa nye fortsat sine Reiser, og ankom til Newcastle d. 19de Novbr. her modtog han Addresser af den arbeidende Klasse og erklærede, at han vilde holde fast ved de Grundsætninger, som han havde bekiendt sig til i Skotland. Han skildrede for Folket de store Hindringer hvormed det vilde faae at kjæmpe, siden Kongen havde kaldet Reformernes bitterste Fiender indi sit Cabinet, som ikke vilde giøre sig nogen Samvittighed af at anvende Regieringens hele Kraft, imod Reformerne og Nationen; han anbefalede Fasthed, Udholdenhed og Maadehold. 400 Personer toge Deel i Giæstebudet, der blev drukket paa Kongens Sundhed, hvorved der dog hørtes nogen Hyssen, endnu langt mere, da Dronningens blev udbragt, som blev ledsaget af den Skottiske Arie: der er ingen Frelse ved dette Huus. Derimod blev den Togst drukket med stor Enthusiasme: Folket, den eneste legitime Kilde til Magten, og herpaa Lord Durhams Sundhed. Lorden takkede med en Tale, som fylder to Folio-Spalter, i de Engelske Blade, hvor han anbefalede Reformerne til Enighed i den Kamp mod en fælles Fiende, som forestaaer dem. Han beklagede Hof sets Forblindelse, og paastod at de beskyldninger at Kirken og Monarkiet vare i Fare, ere aldeles uden Grund; kun Oligarchiet er udsat derfor. Det tunde lettere lykkes for Hertugen af Wellington at erobre Badajos og Cindad Rodrigo end at betvinge Folkets Uafhængighed. Han angreb derpaa de Torys paa det heftigste og opmuntrede sine Landsmænd, Mand for Mand tilat udruste sig til en Kamp paa Liv og Død, og udbragte endelig en Togst paa alle Reformers Enighed, og henviste tilsidst Fædrenelandets Haab til Prinsesse Victoria. – Et conservativt Diner, er blevet holdet i Aschford i Kent i en ganske modsat Aand. – J Jrland og Skotland skal Giæringen endnu være langt større end i England. Bla denne Times, Courier og Morning Herald tage det Wellingtonske Ministeriums Partie, andre Blade angribe det paa det haardeste. - Man har faaet nye Efterretninger fra London af 22de Novbr.; de indeholde, at Lord Lyndhurst den Torv af første Skuffe, er bleven udnævnt til Lordcantsler.) J en Cour den 21de havde Lord Brougham afleveret sit Embedssegl, man siger, at han vil afreise til Paris. Den 22de Kl. 12 om Middagen kjørte Deres Majestæter fra London til Brighton, hvorved det forsamlede Folk forholdt sig, som det hedder, paa en uværdig Maade. Bladet Times, som holder med Hertugen af Wellington, bliver nu revet istykker, opbrændt o. s. v. i mange Folkeforforsamlinger. Den 22de November forsamlede sig i Sognet Marylle=Bone en stor Mængde Huuseiere, for at overlægge hvorledes man havde at forholde sig med den store politiske Krisis. Den 21de blev holdet en meget stor Forsamling af Reformer ne under Baronet F. Knowles Forlæde i LondonTavern, hvori meget heftige Resolutioner, bleve tagne.